Document ID: 31986R2889

Komisijas Regula (EEK) Nr. 2889/86
(1986. gada 18. septembris),
ar kuru groza Regulu (EEK) Nr. 3143/85 par tāda intervences sviesta pārdošanu par pazeminātām cenām, kas iebiezināta sviesta veidā paredzēts tiešam patēriņam
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1335/86 [2], un jo īpaši tās 6. panta 7. punktu,
tā kā ar Komisijas Regulu (EEK) Nr. 3143/85 [3], kurā jaunākie grozījumi izdarīti ar Regulu (EEK) Nr. 1741/864 [4] ievieš shēmu intervences sviesta, kas iebiezināta sviesta veidā paredzēts tiešam patēriņam, pārdošanai par pazeminātām cenām;
tā kā Regulas (EEK) Nr. 3143/85 4. panta 4. punktā ir noteikti termiņi sviesta pārstrādei iebiezinātā sviestā un tā iepakošanai; tā kā ar Komisijas Regulu (EEK) Nr. 1325/86 [5] ieviesa atkāpi no termiņiem attiecībā uz līgumiem, kas noslēgti pirms 1986. gada 1. maija, jo nelabvēlīgās tendences iebiezināta sviesta pārdošanā nozīmēja, ka uzņēmēji nevar ievērot termiņus bez komerciāla riska, ņemot vērā valstu noteikumus uz iepakojuma norādīt derīguma termiņu; tā kā nesen uzsāktā reklāmas kampaņa iebiezināta sviesta patēriņa veicināšanai zināmu laiku nedos vēlamos rezultātus; tā kā līgumiem, kas noslēgti pirms 1986. gada 1. maija, ir jāpagarina termiņš, lai uzņēmēji varētu gūt labumu no šīs kampaņas;
tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 3143/85 4. panta 4. punkta otrajā daļā vārdus "1986. gada 1. septembris" aizstāj ar vārdiem "1986. gada 1. novembris".
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1986. gada 18. septembrī

Labels: 3
17